আইসিসি র‍্যাঙ্কিংয়ে শীর্ষ স্থান হারালেন রোহিত!

ওয়েব ডেস্ক : আইসিসি ওয়ানডে র‍্যাঙ্কিংয়ে (ICC Oneday Ranking) শীর্ষস্থান হারালেন ভারতের প্রাক্তন অধিনায়ক রোহিত শর্মা (Rohit Sharma)। তিনি নেমে এলেন দ্বিতীয় স্থানে। তাঁর জায়গায় শীর্ষস্থান দখল করলেন নিউজিল্যান্ডের ব্যাটসম্যান ড্যারিল মিচেল (Daryl Mitchell)। তালিকায় তাঁর পয়েন্ট ৭৮২। অন্যদিকে রোহিতের পয়েন্ট ৭৮১। মূলত, ওয়েস্ট ইন্ডিজের বিরুদ্ধে একদিনের ম্যাচে দুর্দান্ত শতরান করেছিলেন মিচেল। তার ফল হিসাবে আইসিসি র‍্যাঙ্কিংয়ে ব্যাটারদের তালিকায় শীর্ষ স্থান দখল করলেন তিনি!

একদিনের কেরিয়ারে এ নিয়ে মোট সপ্তম সেঞ্চুরি হাঁকিয়েছেন ড্যারেল মিচেল (Daryl Mitchell)। তিনি ১১৮ বলে ১১৯ রান করেন তিনি। এই ইনিংসে তিনি ২টি ছয় এবং ১২টি চার মেরেছিলেন। যার ফলে ওয়েস্ট ইন্ডিজকে ৭ রানে হারায় নিউজিল্যান্ড। এর আগে কিউয়ি ব্যাটসম্যান গ্লেন টার্নার ১৯৭৯ সালে আইসিসি ব্যাটারদের শীর্ষ স্থান দখল করেছিলেন। তার পর এবার শীর্ষস্থান দখল করলেন ড্যারেল মিচেল।

আরও খবর :  দলের সঙ্গে গুয়াহাটি গেলেন গিল! দ্বিতীয় টেস্টে নামবেন?

শ্রীলঙ্কা ও পাকিস্তানের মধ্যে একদিনের সিরিজের পর তালিকায় অনেকটা উঠে এসেছেন পাক ব্যাটাররা। আইসিসি তালিকায় অনেকটা উঠে এসেছেন মহম্মদ রিজওয়ান ও ফখর জামান। রিজওয়ান পাঁচ ধাপ উপরে উঠেছে। পৌঁছেছেন তালিকার ২২ নম্বরে। অন্যদিকে ফখর জামান উঠে এসেছেন ২৬ নম্বরে। অন্যদিকে পাক তারকা ব্যাটসম্যান বাবর আজাম ৬২২ পয়েন্ট নিয়ে উঠে এসেছেন একধাপ। পৌঁছেছেন ষষ্ঠ স্থানে।

রোহিতে থেকে মাত্র ১ পয়েন্ট এগিয়ে রয়েছে মিচেল। ফলে হিট ম্যানে কাছে ফের শীর্ষস্থান দখল করার সুযোগ রয়েছে। চলতি মাসের শেষে দক্ষিণ আফ্রিকার বিরুদ্ধে একদিনের সিরিজ রয়েছে ভারতের। সেই সিরিজে রোহিত (Rohit Sharma) যদি ভালো পাফর্ম করতে পারেন তাহলে তিনি আবা শীর্ষস্থান দখল করবেন। অন্যদিকে, তালিকায় রোহিত ছাড়া রয়েছেন আরও তিনজন ব্যাটার। শুভমন গিল রয়েছেন চতুর্থ স্থানে, বিরাট কোহলি রয়েছেন পঞ্চম স্থানে ও শ্রেয়স আইয়ার রয়েছেন অষ্টম স্থানে।

দেখুন অন্য খবর :